Oficiālais Vēstnesis L 199 , 22/07/1983 Lpp. 0012 - 0013

Speciālizdevums somu valodā: Nodaļa 3 Sējums 16 Lpp. 0155

Speciālizdevums spāņu valodā: Nodaļa 03 Sējums 28 Lpp. 0132

Speciālizdevums zviedru valodā: Nodaļa 3 Sējums 16 Lpp. 0155

Speciālizdevums portugāļu valodā Nodaļa 03 Sējums 28 Lpp. 0132



Padomes Regula (EEK) Nr. 2026/83 (1983. gada 18. jūlijs), ar ko groza Regulu (EEK) Nr. 565/80 par lauksaimniecības produktu eksporta kompensāciju avansa maksājumiem EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, ņemot vērā Padomes 1975. gada 29. oktobra Regulu (EEK) Nr. 2727/75 par labības tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 1451/82 [2], un jo īpaši tās 16. panta 5. punktu, kā arī atbilstīgos noteikumus citās Regulās par lauksaimniecības produktu tirgu kopīgo organizāciju, ņemot vērā Komisijas priekšlikumu, tā kā Regulas (EEK) Nr. 565/80 [3] 2. pantā pamatprodukti definēti kā produkti, uz kuriem attiecas tirgus organizācija un kuri ir paredzēti eksportam pēc pārstrādes; tā kā uz pamatproduktiem var atbilst eksporta kompensāciju avansa maksājumu saņemšanas kritērijiem; tā kā preces, uz kurām attiecas Regula (EEK) Nr. 3035/80 [4], kurā jaunākie grozījumi izdarīti ar Regulu (EEK) Nr. 764/82 [5], pašlaik nav iekļautas pamatproduktu definīcijā; tā kā šādas preces būtu iekļaujamas minētajā definīcijā, lai nodrošinātu to, ka tām piemēro tādu pašu režīmu kā produktiem, uz kuriem attiecas tirgus organizācija; tā kā Regulas (EEK) Nr. 565/80 4. panta 3. punktā paredzēts, ka pārstrādei ir jāpiemēro tā ieguves norma, kuru piemēro attiecībā uz ievešanu pārstrādei; tā kā kompensācijas maksā par to produktu nosacītajiem daudzumiem, kurus izmanto Regulas (EEK) Nr. 3035/80 C pielikumā uzskaitīto preču ražošanā; tā kā šie nosacītie daudzumi būtu jāizmanto kā ieguves norma attiecībā uz minētajām precēm, IR PIEŅĒMUSI ŠO REGULU. 1. pants Regulā (EEK) Nr. 565/80 izdara šādus grozījumus: 1. Regulas 2. pantu aizstāj ar šādu pantu: "2. pants Šajā regulā: a) - "produkti" ir 1. pantā minētie produkti; - "pamatprodukti" ir produkti, kas paredzēti eksportēt pēc pārstrādes pārstrādātajos produktos vai precēs; preces, kuras paredzētas eksportēt pēc pārstrādes, arī uzskatāmas par pamatproduktiem; b) "pārstrādātie produkti" ir produkti: - kuri iegūti, pārstrādājot pamatproduktus, un - kuriem ir piemērojama eksporta kompensācija; c) "preces" ir preces, kas uzskaitītas Regulas (EEK) Nr. 3035/80 B un C pielikumā." 2. Regulas 4. panta 3. punktu aizstāj ar šādu punktu: "3. Attiecībā uz kontroles procedūrām un ieguves normu, pamatproduktiem piemēro tādus pašus noteikumus, kādus piemēro tās pašas iedabas produktu ievešanai pārstrādei. Pamatproduktiem, kurus izmanto Regulas (EEK) Nr. 3035/80 C pielikumā uzskaitīto preču ražošanā, tomēr piemērojamas tās ieguves normas, kuras norādītas minētajā pielikumā." 2. pants Šī regula stājas spēkā 1983. gada 1. oktobrī. Šī regula uzliek saistības kopumā un ir tieši piemērojama visās dalībvalstīs. Briselē, 1983. gada 18. jūlijā Padomes vārdā — priekšsēdētājs C. Simitis [1] OV L 281, 1.11.1975., 1. lpp. [2] OV L 164, 14.6.1982., 1. lpp. [3] OV L 62, 7.3.1980., 5. lpp. [4] OV L 323, 29.11.1980., 27. lpp. [5] OV L 87, 1.4.1982., 4. lpp. --------------------------------------------------